钦定古今图书集成/理学汇编/文学典/第142卷 > 《为萧相谢告身状》前人
## 钦定古今图书集成/理学汇编/文学典/第142卷 > 《为萧相谢告身状》前人

右，中使某乙至，奉宣进止：“赐臣某官告身一通者。”凤
衔真诰，虬捧天书，锦帙金笺，霞明日照。臣闻高宗命
说，乃申纳诲之词；大舜相龙，爰有堲谗之训。空书简
册，未焕缣缃，如臣宠荣，岂足为喻？惭惶增惧，进退难
安。拜受恩光，战汗交集。无任感戴殊私之至。